সংসদে ঘুষ নিয়ে প্রশ্ন মামলা আদালতে বড়সড় স্বস্তি পেলেন মহুয়া মৈত্র

নয়াদিল্লি: দিল্লি হাইকোর্ট স্বস্তি পেলেন মহুয়া মৈত্র (Mahua Moitra)। লোকসভায় ঘুষের বিনিময়ে প্রশ্ন (Lok Sabha Question For Money Case) তোলার অভিযোগে লোকপাল (Lokpals) চার্জশিট পেশর অনুমতি দিয়েছিল।পাল্টা সেই নির্দেশকে চ্যালেঞ্জ জানিয়ে দিল্লি হাইকোর্টে মামলা করেছিলেন মহুয়া। অবশেষে শুক্রবার দিল্লি হাইকোর্ট তা খারিজ (Delhi High Court Dismisses Lokpals Order) করে দিয়েছেন। আদালত লোকপালকে নতুন করে বিষয়টি বিবেচনা করতে এক মাসের মধ্যে সিদ্ধান্ত নিতে বলেছে।

এ দিন বিচারপতি অনিল ক্ষেত্রপাল এবং বিচারপতি হরিশ বৈদ্যনাথন শঙ্করের ডিভিশন বেঞ্চ জানিয়েছে, লোকপালের নির্দেশে ভুল রয়েছে। পাশাপাশি লোকপালকে বিষয়টি নতুন করে খতিয়ে দেখতে এবং এক মাসের মধ্যে যুক্তিসংগত সিদ্ধান্ত নেওয়ারও নির্দেশ দিয়েছে আদালত।গত ২১ নভেম্বর দিল্লি হাইকোর্টে মহুয়ার চ্যালেঞ্জের শুনানি শেষ হয়েছিল। রায়দান স্থগিত রেখেছিল বেঞ্চ। অবশেষে প্রায় এক মাস পর এল রায়। আদালতের পর্যবেক্ষণ, ভারতের লোকপাল সংশ্লিষ্ট লোকপালের আইনের বিধানগুলি বুঝতে ‘ভুল করেছেন’। তাই নতুন করে বিষয়টি বিবেচনা করতে এক মাসের মধ্যে সিদ্ধান্ত নিতে বলেছে।

আরও পড়ুন: লিভ-ইন সম্পর্ক কি আইনের চোখে বৈধ? কী বলল হাইকোর্ট?

শিল্পপতি হীরানন্দানির কাছ থেকে টাকা নিয়ে মহুয়া সংসদে প্রশ্ন করেছেন বলে অভিযোগ করে বিজেপি। লোকসভার স্পিকারকে চিঠি দিয়ে মহুয়ার সাংসদ পদ খারিজের আবেদনও করেন বিজেপির নিশিকান্ত দুবে। এই নিয়ে উত্তাল হয়ে ওঠে সাংসদ।এই ঘটনায় মহুয়ার বিরুদ্ধে সিবিআই তদন্তের নির্দেশ দিয়েছিল লোকপাল। সেই অনুযায়ী তদন্ত করে কেন্দ্রীয় তদন্তকারী সংস্থা। লোকপালের দপ্তরে বিস্তারিত রিপোর্টও জমা দেয়। মহুয়ার বিরুদ্ধে চার্জশিট জমা দিয়ে আইনি প্রক্রিয়া শুরুর জন্য লোকপালের কাছে অনুমতি চায় সিবিআই। তদন্তকারী সংস্থাকে সেই অনুমতি দিয়েও দেয় লোকপাল। চার সপ্তাহের মধ্যে সংশ্লিষ্ট আদালতে চার্জশিট জমা দেওয়ার নির্দেশ দেওয়া হয়।পাল্টা সেই নির্দেশকে চ্যালেঞ্জ জানিয়ে দিল্লি হাইকোর্টে মামলা করেছিলেন মহুয়া। অবশেষে শুক্রবার দিল্লি হাইকোর্ট তা খারিজ করে দিয়েছেন।